wannaphong/clean_thaiwikipedia huggingface dataset:
# หมวกเกราะ (มุทราศาสตร์)
หมวกเกราะ หรือ มาลา  ในมุทราศาสตร์ “หมวกเกราะ” หรือ “มาลา” เป็นองค์ประกอบหนึ่งที่ปรากฏบนตราอาร์มที่ตั้งอยู่เหนือโล่และเป็นฐานสำหรับแพรประดับและเครื่องยอด ลักษณะของหมวกเกราะขึ้นอยู่กับตำแหน่งและฐานะทางสังคมของผู้เป็นเจ้าของตรา ซึ่งวิวัฒนาการกันตลอดมาพร้อมๆ กับการวิวัฒนาการของหมวกเกราะทางทหารตามความเป็นจริงWoodcock (1988), p. 202.Fox-Davies (1909), p. 303. ในบางประเทศโดยเฉพาะในมุทราศาสตร์ของเยอรมันและนอร์ดิค ก็อาจจะใช้หมวกสองหรือสามใบในตราอาร์มเดียวกัน แต่ละใบก็เป็นสัญลักษณ์ของตำแหน่งประมุขของดินแดนนั้น ฉะนั้นหมวกเกราะและเครื่องยอดจึงเป็นสิ่งสำคัญในมุทราศาสตร์ของเยอรมันและนอร์ดิคและจะไม่แยกจากกัน

หมวกที่เปิดกระบังหน้าหรือมีตะแกรงหน้าบริเวณตาจะเป็นหมวกที่ใช้ได้เฉพาะขุนนางผู้มีตำแหน่งสูง ขณะที่ตราของขุนนางผู้ไม่มีตำแหน่งและผู้ดีท้องถิ่น (burgher) จะเป็นหมวกเกราะปิดหน้า แม้ว่าการจัดลำดับการใช้จะมีกฎ แต่ลักษณะของหมวกของแต่ละกลุ่มก็เปลี่ยนไปเรื่อยๆ การวิวัฒนาการของหมวกเกราะในมุทราศาสตร์เป็นไปตามความเปลี่ยนแปลงไปตามการเปลี่ยนแปลงวิธีการรบพุ่งของยุคกลาง การใช้จำนวนซี่ของหมวกเปิดหน้าในการระบุตำแหน่งของเจ้าของตรามิได้ใช้กันจนกระทั่งราวปี ค.ศ. 1615Fox-Davies (1909), p. 319. เมื่อการประลองบนหลังม้าด้วยหอกยาวมาแทนที่ด้วยการใช้พลอง (Mace) จุดประสงค์ก็เพื่อจะทุบเครื่องยอดให้หักจากหมวก หมวกที่ปิดหน้าเกือบทั้งหมดก็เปลี่ยนไปเป็นหมวกที่มีส่วนที่เปิดบริเวณตามากขึ้นเพื่อให้ผู้สวมสามารถมองเห็นได้มากขึ้น โดยมีซี่โลหะหรือตะแกรงป้องกันบริเวณตา เวียนนาจำกัดการใช้หมวกที่มีซี่สำหรับขุนนางและผู้มีความรู้ทางกฎหมายและเทววิทยา ขณะที่หมวกแบบปิดใช้ได้โดยทั่วไปNeubecker (1976), pp. 148, 162. ทิศทางของด้านหน้าของหมวกหรือจำนวนซี่ของตะแกรงก็มีการระบุอย่างละเอียดในคู่มือต่อมาNeubecker (1976), p. 148. หมวกเกราะของพระมหากษัตริย์ เป็นสีทองหันหน้าตรงเปิดกระบังมียอดเป็นมงกุฎกลายมาเป็นหมวกเกราะที่ใช้โดยพระมหากษัตริย์ของราชอาณาจักรปรัสเซีย สำหรับมุทราศาสตร์ทางศาสนา (ecclesiastical heraldry) สังฆราชและนักบวชจะใช้หมวกนักบวช (mitre) ที่เหมาะแก่ตำแหน่งฐานะแทนที่หมวกเกราะWoodcock (1988), p. 75. 

ในประวัติศาสตร์หมวกเกราะมิได้เป็นส่วนหนึ่งของสิ่งที่ได้รับเป็นเกียรติ แต่เป็นสิ่งที่ถือว่าเป็นสิทธิที่ได้รับ ฉะนั้นหมวกเกราะที่มีแพรและพู่ประดับจะไม่ถือว่าเป็นการใช้ที่ไม่ถูกต้องแม้แต่ในการใช้ในตราที่ไม่มีเครื่องยอดFox-Davies (1909), p. 58. ถ้าตรามีเครื่องยอดมากกว่าหนึ่ง ในมุทราศาสตร์อังกฤษจะวาดทุกยอดบนหมวกใบเดียว ขณะที่มุทราศาสตร์เยอรมนีที่ปฏิบัติกันมากหลังคริสต์ศตวรรษที่ 16 แต่ละยอดก็จะมีหมวกของตนเองFox-Davies (1909), pp. 322-323. บนแผ่นดินใหญ่ยุโรปหมวกเกราะหลายใบจะหันเข้าหากัน ถ้าเป็นจำนวนคี่หมวกใบกลางก็จะหันหน้าตรง แต่ในสแกนดิเนเวียหมวกจะหันออกด้านนอกFox-Davies (1909), p. 323. ตราอาร์มของมาร์กราฟคนสุดท้ายของบรานเดนบวร์ก-อันสบาคเป็นโล่ที่แบ่งเป็น 21 แบ่งสี่ที่มีหมวกเกราะ 15 ใบพร้อมเครื่องยอดNeubecker (1976), p. 165.

แบบหมวกตัวอย่างตัวอย่างตัวอย่าง50pxหมวกเกราะเปิดหน้ามีตะแกรงสำหรับตราของขุนนางผู้มีศักดิ์สูง80pxตราแผ่นดินของสหราชอาณาจักร80pxตราอาร์มของดยุคแห่งวอลแธม80pxตราอาร์มที่มีหมวกเกราะเก้าใบ80pxหมวกเกราะปิดสำหรับพ่อค้าหรือผู้ดี80pxเทศบาลเมืองเมอร์ซีย์ไซด์80pxหมู่เกาะพิตแคร์น80pxตราของวิทยาลัยเสนาธิการทหารแห่งกองทัพสหรัฐ80pxหมวกนักบวชสำหรับพระสังฆราช80pxพระสันตะปาปาเกรกอรีที่ 1680pxสังฆมณฑลบรโน80pxจอห์น ปอลที่ 280pxหมวก (และโล่ไม่มีตรา) ของนักบวช80pxคาร์ดินัล Tomášek80pxเบเนดิกต์ที่ 16เมื่อเป็นคาร์ดินัล80pxอัศวินทิวทัน
# วาเนสซา วิลเลียมส์ (แก้ความกำกวม)
วาเนสซา วิลเลียมส์ (เกิด ค.ศ. 1963) เป็นนักร้อง นักแต่งเพลง นักแสดงชาวอเมริกัน

ทั้งนี้ วาเนสซา วิลเลียมส์ อาจจะหมายถึง:
 วาเนสซา เอ. วิลเลียมส์ นักแสดง เกิดปี 1963 ดาราในเรื่อง Melrose Place และรายการซีรีส์ทางโทรทัศน์เรื่อง Soul Food
 วาเนสซา อาร์. วิลเลียมส์ นักร้องแนวกอสเปล เกิดเมื่อปี 1960 เริ่มอาชีพในยุค 2000
# รางวัลโทนี
รางวัลโทนี (หรือชื่อเต็มว่า The Antoinette Perry Awards for Excellence in Theatre) เป็นการมอบรางวัลให้กับศิลปะการแสดงละครเวที ละครบรอดเวย์ของชาวอเมริกัน จัดขึ้นโดย American Theatre Wing และ The Broadway LeagueThe League of American Theatres and Producers was renamed "The Broadway League", see Gans, Andrew."League of American Theatres and Producers Announces Name Change",playbill.com, December 18, 2007 จัดขึ้นประจำปีในนิวยอร์กซิตี รางวัลมอบให้กับการสร้างสรรค์การทำงาน การแสดงของละครเวที ละครบรอดเวย์ และมอบให้โรงละครอเมริกัน รางวัลพิเศษที่มอบให้เช่น Special Tony Award และ the Tony Honors for Excellence in Theatre ก็มีการมอบรางวัล รางวัลนี้ตั้งชื่อตาม Antoinette Perry ผู้ร่วมก่อตั้ง American Theatre Wing รางวัลโทนีถือเป็นรางวัลเกียรติยศสูงสุดของการแสดงละครเวที ในสหรัฐอเมริกา เปรียบเสมือนรางวัลออสการ์ของทางฝั่งละครเวที 

ตั้งแต่ปี 1997 พิธีมอบรางวัลจัดขึ้นที่เรดิโอมิวสิกฮอล ในนิวยอร์กซิตี ช่วงเดือนมิถุนายน ถ่ายทอดสดผ่านสถานีโทรทัศน์ซีบีเอส
# วาเนสซา วิลเลียมส์
วาเนสซา ลีนน์ วิลเลียมส์  เกิดเมื่อวันที่ 18 มีนาคม ค.ศ. 1963 เป็นนักร้อง นักแต่งเพลง นักแสดงชาวอเมริกัน สร้างประวัติศาสตร์เมื่อวันที่ 17 กันยายน ค.ศ. 1983 ด้วยการเป็นผู้หญิงชาวแอฟริกัน-อเมริกันคนแรกที่สวมมงกุฎมิสอเมริกา แต่ถึงกระนั้นเธอก็ถูกถอดจากตำแหน่งลง เนื่องจากเรื่องอื้อฉาวในการถ่ายรูปนู้ด วิลเลียมส์เริ่มอาชีพทางด้านบันเทิง เธอได้รับการเสนอชื่อเข้าชิงรางวัลแกรมมี่ รางวัลเอมมี รางวัลโทนี
# 8 เดส์ออฟคริสต์มาส
8 เดส์ออฟคริสต์มาส  คืออัลบั้มเพลงวันคริสต์มาสของเดสทินีส์ไชลด์ วงดนตรีหญิงล้วนแนวอาร์แอนด์บีชาวอเมริกัน วางจำหน่ายโดยโคลัมเบียเรเคิดส์ เมื่อเดือนตุลาคม พ.ศ. 2544 ในสหรัฐอเมริกา อัลบั้มนี้ได้เปิดตัวที่อันดับ 75 ในชาร์ตบิลบอร์ด 200 และมียอดจำหน่ายมากกว่า 23,000 ชุดในสัปดาห์แรก และในที่สุดก็ขึ้นไปในอันดับสูงสุดที่อันดับ 34 ในเวลาไม่กี่สัปดาห์ต่อมา อัลบั้มนี้มีระดับยอดขายระดับโกลด์ ที่จัดโดย RIAA เมื่อเดือนธันวาคม พ.ศ. 2544 สำหรับยอดขายมากกว่า 500,000 ชุดในสหรัฐอเมริกา

ใน พ.ศ. 2547 ได้ทำการผลิตอัลบั้มนี้ใหม่อีกครั้ง และได้เพิ่มเพลงที่ไม่ได้จำหน่ายอยู่ในชุดแรกเข้าไป

 รายชื่อเพลง 
เครดิตดัดแปลงจาก liner notes ของอัลบั้ม

 ประวัติการจำหน่าย 
 ประเทศ วันที่ รูปแบบ สหรัฐอเมริกา 23 ตุลาคม พ.ศ. 2544 คอมแพ็กดิสก์ โปแลนด์ 5 พฤศจิกายน พ.ศ. 2544 คอมแพ็กดิสก์ สหรัฐอเมริกา 18 ตุลาคม พ.ศ. 2548 แผ่นคู่

 ชาร์ต 
 ชาร์ตประจำสัปดาห์ 
++ประสิทธิภาพชาร์ตประจำสัปดาห์สำหรับ 8 เดส์ออฟคริสต์มาสชาร์ต (2001–02)ตำแหน่งสูงสุดAustralian Albums (ARIA)65Australian Urban Albums (ARIA)10Japanese Albums (Oricon)20UK Albums (OCC)117US Holiday Albums (Billboard)3
 ชาร์ตสิ้นปี 
+ประสิทธิภาพชาร์ตสิ้นปีสำหรับ 8 เดส์ออฟคริสต์มาสชาร์ต (2002)ตำแหน่งCanadian R&B Albums (Nielsen SoundScan) 158

 การรับรอง 

 ประวัติการวางจำหน่าย 
 ภูมิภาค วันที่ รูปแบบ สหรัฐ  ซีดี ออสเตรเลีย  ยุโรป  สหรัฐ  DualDisc
# เม็นสแวร์
เม็นสแวร์ (Menswear)  เป็นวงดนตรีบริทป็อปจาก แคมเด็น ทาวน์ ลอนดอน ประเทศอังกฤษ .Strong, Martin C. (2003) The Great Indie Discography, Canongate, ISBN 1-84195-335-0, p.865-866 ก่อตั้งวงในปี 1994 เม็นสแวร์ออกอัลบั้มมาแล้ว 2 ชุด และ ออกซิงเกิลมาแล้ว 6 เพลง

 ผลงาน 
 อัลบั้ม 
Nuisance (1995) - #11 UK, #25 Japan
Hay Tiempo! (1998)

 ซิงเกิล 
"I'll Manage Somehow" (1995) - #49
"Daydreamer" (1995) - #14
"Stardust" (1995) - #16
"Sleeping In" (1995) - #24
"Being Brave" (1996) - #10
"We Love You" (1996) - #22
# ชิลล์เอาต์
ชิลล์เอาต์  เป็นแนวดนตรีดนตรีอิเล็กทรอนิกส์เกิดขึ้นในยุโรปและสหราชอาณาจักรช่วงต้นถึงกลางคริสต์ทศวรรษ 1990 เพลงจะถูกแต่งขึ้นจาก ซอฟต์แวร์ และ เครื่องสังเคราะห์เสียง เป็นหลัก เป็นแนวเพลงที่มีจังหวะ ช้าๆ ฟังสบาย ผ่อนคลาย คลายเครียด คลายอารมณ์ ในบางครั้งก็สำหรับเป็นพื้นหลังประกอบกิจกรรม

ชิลล์เอาต์ ยังเป็นแนวเพลงที่เชื่อมโยงกับดนตรีแอมเบียนต์ ทริป-ฮอป นูแจ๊ซ แอมเบียนต์เฮาส์ แอมเบียนแทรนซ์ นิวเอจและแนวเพลงย่อยอื่นของ ดาวน์เท็มโป และในบางครั้งแนวเพลงอีซีลิสเทนนิง อย่างดนตรีเลาจ์ ก็ถือเป็นแนวเพลงชิลล์เอาท์ด้วยเช่นกัน Larritoh เป็นศิลปินแนวดนตรีที่รู้จักในสเปน
# ชิคาโก (วงดนตรี)
ชิคาโก  เป็นวงดนตรีอเมริกัน แนวป็อปร็อก/แจ๊สฟิวชัน ก่อตั้งวงในปี 1967 ในชิคาโก รัฐอิลลินอย ในช่วงแรกเป็นวงแนวร็อก ต่อมาทำแนวดนตรีให้เบาลง มีชื่อเสียงในการมีเพลงดังที่เป็นเพลงบัลลาดอยู่หลายเพลง ได้รับความนิยมตลอดคริสต์ทศวรรษ 1970 และคริสต์ทศวรรษ 1980 มีซิงเกิลและอัลบั้มมากมายเป็นรองเพียงแค่วงเดอะบีชบอยส์ ชิคาโกยังเป็นวงป็อป/ร็อกแอนด์โรลอเมริกันที่ประสบความสำเร็จยืนยาวที่สุดวงหนึ่งWilliam Ruhlmann. Chicago. Biography, Allmusic.com. Retrieved on: 2009-06-23. 

จากข้อมูลจากบิลบอร์ด ชิคาโกมียอดขาย 120 ล้านชุดทั่วโลก ได้รับแผ่นเสียงทองคำ 20 แผ่น แผ่นเสียงทองคำขาว 18 แผ่น และมีอัลบั้มได้รับหลายแผ่นเสียงทองคำขาว 8 ชุด  ซึ่งอัลบั้มมีเพลงติดอันดับ 1 อยู่ 5 ชุด และมีเพลงฮิต 21 เพลงที่ติดท็อป 10Recording Industry Association of America. Gold and Platinum - Top Selling Artists.
# เครื่องกำจัดเกลือ
เครื่องกำจัดเกลือบทที่ 4 การผลิตความร้อน และการผลิตไอน้ำ หน้า 106  เป็นกระบวนการหนึ่งในโรงกลั่นน้ำมันเพื่อแยกเกลือออกจากน้ำมันดิบ โดยใช้หลักการใช้น้ำทำการละลายเกลือในน้ำมันดิบและแยกน้ำซึ่งจะละลายเกลือออกจากกัน โดยใช้การสร้างสนามแม่เหล็กขึ้นเพื่อใช้ตรึงแยกหยดน้ำซึ่งละลายเกลือออกจากน้ำมันดิบ โดยปกติแล้ว กระบวนการกำจัดเกลือมักจะเป็นกระบวนการแรกในการกลั่นน้ำมัน 

เครื่องกำจัดเกลือสามารถแบ่งออกได้เป็น 2 ประเภท คือ แบบศักย์คงที่ และแบบมีการเปลี่ยนแปลงศักย์ตามช่วงการทำงาน เพื่อป้องกันไม่ให้เกลือแร่หลุดออกไปทำปฏิกิริยากลายเป็นกรด ทำให้เกิดการกัดกร่อนกับระบบซึ่งเป็นโลหะ

คำว่า "เครื่องกำจัดเกลือ" สามารถหมายถึง เครื่องทำน้ำทะเลให้เป็นน้ำจิด ซึ่งสามารถบำบัดน้ำกร่อยที่เกิดจากเกษตรกรรม โดยเป็นการทำน้ำให้สะอาดสำหรับการบริโภคของคนและสัตว์ หรือเพื่อลดความเค็มของน้ำก่อนที่จะผ่านพรมแดนระหว่างประเทศ ซึ่งมักจะเป็นเงื่อนไขในสนธิสัญญาระหว่างประเทศ เครื่องกำจัดเกลือยังถูกใช้ในการบำบัดน้ำในอ่างเก็บน้ำบาดาลในพื้นที่อันได้รับผลกระทบจากฝูงปศุสัตว์
# บุปผาราตรี 3.2
บุปผาราตรี 3.2 เป็นภาพยนตร์ไทยภาคต่อ เนื้อหาต่อเนื่องจาก บุปผาราตรี 3.1 ออกฉายเมื่อวันที่ 20 สิงหาคม พ.ศ. 2552 กำกับและเขียนบทโดย ยุทธเลิศ สิปปภาค นำแสดงโดย เฌอมาลย์ บุญยศักดิ์, มาริโอ้ เมาเร่อ, นัดตะวัน ศักดิ์ศิริ, ฉันทนา กิติยพันธ์, อดิเรก วัฏลีลา, บุญถิ่น ทวยแก้ว, สรรภวัต สุระเกรียงศักดิ์ และ สันติสุข พรหมศิริบุปผาราตรี 3.2  thaicinema.org

ภาพยนตร์เปิดตัวออกฉายด้วยจำนวนโรงฉาย 93 โรง ทำรายได้ 10.3 ล้านบาท ซึ่งน้อยกว่าใน บุปผาราตรี 3.1 ที่เปิดตัวด้วยรายได้ 13.8 ล้านบาทเจอวิกฤตศรัทธาแต่ "บุปผาราตรี 3.2" ยังคว้าแชมป์ที่ 10 ล้าน manager.co.th ภาพยนตร์ทำรายได้รวม 16.5 ล้านบาทหนังไทยไตรมาสสี่  deknang.com

 นักแสดง 
 เฌอมาลย์ บุญยศักดิ์ รับบท บุปผา
 มาริโอ้ เมาเร่อ รับบท หรั่ง
 นัดตะวัน ศักดิ์ศิริ รับบท เด็กหญิงปลา
 ฉันทนา กิติยพันธ์ รับบท เจ๊สาม
 สันติสุข พรหมศิริ รับบท นายภพ (พ่อของเด็กหญิงปลา)
 สุเชาว์ พงษ์วิไล รับบท สารวัตรหมง
 อดิเรก วัฏลีลา รับบท หมวดอังเคิล
 บุญถิ่น ทวยแก้ว รับบท จ่าบุญถิ่น
 ค่อม ชวนชื่น รับบท เซียนต้อม
 อุดม ชวนชื่น รับบท ลูกกรอกตัวพ่อ
 สมเล็ก ศักดิกุล รับบท หมอคง / ดร.คง
 สายเชีย วงศ์วิโรจน์ รับบท หนึ่ง (ลูกน้องเจ๊สาม)
 อ่าง เถิดเทิง รับบท ยามอ่าง
 สรรภวัต สุระเกรียงศักดิ์ รับบท ผีเด็กจีน
 อภิสิทธิ์ โอภาสเอี่ยมลิขิต รับบท หลวงพี่โจ้
 พงศ์เทพ อนุรัตน์ รับบท สายสืบเทพ
 หน่อย เชิญยิ้ม รับบท ฤๅษีตาไฟ
 เชษฐวุฒิ วัชรคุณ รับบท เดวิด เจียง
 ถั่วแระ เชิญยิ้ม รับบท เซียนแขก
 แอนนา ชวนชื่น รับบท หยวน วู ปิง
 กิ๊ฟ ชวนชื่น รับบท เซียนจีน
 โจนาธาน แซมซัน รับบท เซียนเผือก
 เห็ดเผาะ เชิญยิ้ม รับบท แพนเค้ก
 สมเดช แก้วลือ รับบท ลูกศิษย์ของฤๅษีตาไฟ
 ปิยะ ชนะสัตรู รับบท ปี้ด
 ศุภสิทธิ์ ก๊กผล รับบท หมู
 ยศวัศ สิทธิวงศ์ รับบท ตี๋
# ไมเคิล บูเบล
ไมเคิล สตีเวน บูเบล (เกิดเมื่อวันที่ 9 กันยายน ค.ศ. 1975) เป็นนักร้อง นักแต่งเพลงชาวแคนาดา ที่ได้รับสัญชาติอิตาลีใน ค.ศ. 2005

อัลบั้มแรกของเขาได้ขึ้นถึงสิบอันดับแรกในประเทศแคนาดาและสหราชอาณาจักร  รวมถึงอัลบั้ม  It's Time  (2005) และ  Call Me Irresponsible  (2007) ซึ่งขึ้นถึงอันดับหนึ่งในชาร์ตอัลบั้มแห่งแคนาดา, ชาร์ตอัลบั้มแห่งสหราชอาณาจักร, บิลบอร์ด 200 ของสหรัฐอเมริกา, ชาร์ต ARIA ของออสเตรเลีย และหลายประเทศในทวีปยุโรป

บูเบลมียอดขายมากกว่า 40 ล้านแผ่นทั่วโลก และได้ชนะรางวัลมากมาย รวมถึงรางวัลแกรมมี 4 ครั้ง และรางวัลจูโนอีกนับไม่ถ้วน
# แม่น้ำแดง
แม่น้ำแดง  ในภาษาไทเรียกว่า น้ำตาว เป็นแม่น้ำที่ไหลจากทางตะวันตกเฉียงใต้ของประเทศจีน ผ่านทางตอนเหนือของประเทศเวียดนาม ไปสิ้นสุดที่อ่าวตังเกี๋ย

แม่น้ำแดงมีต้นกำเนิดจากเทือกเขาหวางต้วน ทางตอนใต้ของต้าหลี่ ในมณฑลยูนนาน ประเทศจีน ไหลไปทางตะวันออกเฉียงใต้ผ่านพื้นที่ที่เป็นถิ่นที่อยู่ของชาวไทลื้อ และไหลออกจากประเทศจีนที่เขตปกครองตนเองชนชาติอาข่าและอี๋ หงเหอ เข้าสู่ประเทศเวียดนามที่จังหวัดหล่าวกาย เป็นเส้นแบ่งระหว่างประเทศทั้งสอง จากนั้นไหลผ่าน 9 จังหวัดในภาคเหนือของเวียดนามที่สำคัญ ได้แก่ ฮานอย เมืองหลวงของประเทศเวียดนาม เมื่อแม่น้ำไหลถึงที่ลุ่มใกล้ ๆ กับเหวียตจี่ก็จะเริ่มเข้าสู่พื้นที่ที่เรียกว่าดินดอนสามเหลี่ยมปากแม่น้ำแดง และไหลลงสู่อ่าวตังเกี๋ยในที่สุด แม่น้ำแดงเป็นแม่น้ำสายสำคัญที่สุดในภาคเหนือ มีความยาวทั้งสิ้น 1,261 กิโลเมตร ตอนบนของแม่น้ำอยู่ในประเทศจีน ซึ่งจีนเรียกว่า แม่น้ำหยวน มีระยะทาง 620 กิโลเมตร และส่วนที่อยู่ในเวียดนามมีระยะทาง 641 กิโลเมตรแม่น้ำสายสำคัญในประเทศเวียดนาม

แดง
แดง
แดง
# อเมารี โนแลสโก
อเมารี โนแลสโก การ์ริโด (, เกิดเมื่อวันที่ 24 ธันวาคม ค.ศ. 1970) เป็นนักแสดงชาวปวยร์โตรีโก เป็นที่รู้จักในบท "เฟร์นันโด ซูเกร" ในละครโทรทัศน์เรื่อง แผนลับแหกคุกนรก และบท "ฮอร์เฮ ฟิเกโรอา" ในภาพยนตร์เรื่อง ทรานส์ฟอร์มเมอร์ส มหาวิบัติจักรกลสังหารถล่มจักรวาล

โนแลสโกเป็นแขกรับเชิญในซีรีส์ทางโทรทัศน์หลายเรื่องเช่น Arli$$, CSI: Crime Scene Investigation และ ER โดยเขาแสดงภาพยนตร์เรื่องแรกคือ จอมคนยากูซ่า ที่กำกับการแสดงโดย ทาเกชิ คิตาโนะ ,2 Fast 2 Furious ในบทออเรนจ์ จูเลียส จากนั้นแสดงร่วมกับเบอร์นี แม็ก ใน Mr. 3000 เขาแสดงในภาพยนตร์กำกับโดยไมเคิล เบย์ เรื่อง Transformers ในปี 2007 สำหรับในภาคต่อ Transformers: Revenge of the Fallen เขาได้รับเชิญให้มาเล่นต่อ แต่เนื่องจากปัญหาเรื่องตารางงานจึงไม่สามารถร่วมแสดงได้

 ผลงาน 
 ภาพยนตร์ 
 ปี เรื่อง บทบาท 2000 จอมคนยากูซ่า วิกเตอร์ 2002 ไฟนอล เบรกดาวน์ เอกตอร์ อาร์ตูโร 2003 เดอะ ไลบราเรียนส์ จีแมน เร็วคูณ 2 ดับเบิ้ลแรงท้านรก ออเรนจ์ จูเลียส 2004 มิสเตอร์ 3000 มินาเดโอ 2006 สามห่วยรวมกันเฮง การ์ลอส 2007 มหาวิบัติจักรกลสังหารถล่มจักรวาล ฮอร์เฮ ฟิเกโรอา 2008 สตรีท คิงส์ ตำรวจเดือดล่าล้างเดน กอสโม ซานโตส ฅนมหากาฬถอนรากทรชน แจ็ค ลูปิโน 2009 แผนระห่ำปล้นทะลุเกราะ พัลเมอร์ แผนลับแหกคุกนรก ภารกิจปิดฉากคุกนรก เฟร์นันโด ซูเกร 2011 ปูมหลังนายแอลกอฮอล์ เซกูร์รา 2013 วันดีมหาวินาศ คนอึดตายยาก เมอร์ฟี เอล เตนิเอนเต อมาโด อมาโด การ์เซีย เกร์เรโร 2014 แค้นสู้ทะลวงเดี่ยว ซิลบิโอ ลูโก สมอล ไทม์ บาร์โลว์ อนิมอล ดักลาส 2016 คนสมองเดือด เอสเตบัน รุยซา 2017 โลเคติง ซิลเวอร์ เลค โฆเซ 2018 สปีด คิลส์ สายลับ โลเปซ 2019 จาร์เฮด พลระห่ำสงครามนรก 4 จ่าสิบเอก เดฟ ตอร์เรส 2021 เซาท์ ออฟ เฮฟเวน โจอี

 โทรทัศน์ 
 ปี เรื่อง บทบาท 1999 Arli$$ Ivory Ortega Early Edition Pedro Mendoza 2000 The Dukes of Hazzard: Hazzard in Hollywood Cypriano The Huntress Flaco Rosario 2001 ซีเอสไอ: ไครม์ซีนอินเวสติเกชัน ปี 2 เอกตอร์ เดลกาโด 2002 อีอาร์ ปี 9 ริคกี 2003 George Lopez Young Manny 2004 Eve Adrian 2005 ซีเอสไอ: นิวยอร์ก รูเบน เดโรซา 2005–2009 และ 2017 แผนลับแหกคุกนรก เฟร์นันโด ซูเกร 2009 ซีเอสไอ: ไมแอมี ปี 8 นาธาน โคล 2013 สายลับไม่ทิ้งลาย ปี 7 มัตเตโอ 2013–2016 ริซโซลี แอนด์ ไอล์ส ราฟาเอล มาร์ติเนซ 2014 ยุติธรรมปืนดุ ปี 5 เอลวิส มานูเอล มาคาโด 2018 ทีมปฏิบัติกล ปราบอาชญากรรม ไมค์ อัลวาเรซ
# โคบราสตาร์ชิป
โคบรา สตาร์ชิป  เป็นวงอเมริกัน ก่อตั้งวงโดยมือเบส (และนักร้องนำ) อดีตสมาชิกวงมิดทาวน์ เก๊บ ซาปอร์ตา (Gabe Saporta) โดยทำหน้าที่ร้องนำให้กับวง ส่วนสมาชิกที่เหลือประกอบด้วย มือกีตาร์ ไรแลนด์ แบล็กกินตัน (Ryland Blackinton) มือเบส อเล็กซ์ ซัวเรซ (Alex Suarez) มือกลอง เนท โนวาร์โร (Nate Novarro) และวิกตอเรีย แอชเชอร์ (Victoria Asher) มือคีย์ทาร์ 

พวกเขามีเพลงฮิต ติดท็อป 10 บนบิลบอร์ดฮอต 100 เพลงแรกคือ "กูดเกิร์ลส์โกแบด" ที่ได้นักแสดงนำในซีรีส์ แสบใสไฮโซ เลห์ตัน มีสเตอร์ มาร่วมร้องในเพลงนี้http://www.billboard.com/artist/cobra-starship-featuring-leighton-meester/771248#/artist/cobra-starship/chart-history/771248
# LCCN
__NOTOC__
LCCN เป็นอักษรย่อของระบบสองระบบที่เกี่ยวข้องกัน

 Library of Congress Cataloging Newsline (LCCN) - เป็นหนังสือข่าวที่พิมพ์ตามโอกาสเกี่ยวกับกิจการของระบบการจัดหมวดหมู่หนังสือของหอสมุดรัฐสภาอเมริกัน และ
 Library of Congress Control Number (LCCN) หรือ เลขมาตรฐานสำหรับหนังสือของหอสมุดรัฐสภาอเมริกัน
# อาปีอา
อาปีอา (Apia) เป็นเมืองหลวงของรัฐเอกราชซามัว เมืองตั้งอยู่ทางชายฝั่งตอนเหนือของเกาะยูโปลู ถือเป็นเกาะที่ใหญ่ที่สุดเป็นอันดับ 2 ของซามัว จากข้อมูลในปี พ.ศ. 2544 อาปีอามีประชากร 58,800 คน ตั้งอยู่ที่บริเวณท่าเรือทางธรรมชาติ ปากแม่น้ำ Vaisigano อาปีอา ถูกค้นพบในคริสต์ทศวรรษ 1850 และเป็นเมืองหลวงอย่างเป็นทางการของรัฐเอกราชซามัว ตั้งแต่ปี 1959"Samoa", Encyclopedia Britannica
# วีซิง. วีแดนซ์. วีสตีลติงส์.
วีซิง. วีแดนซ์. วีสตีลติงส์.  เป็นผลงานสตูดิโออัลบั้มชุดที่ 3 ของเจสัน มราซ ออกจำหน่ายเมื่อวันที่ 13 พฤษภาคม ค.ศ. 2008Jasonmraz.com - We Sing, We Dance, We Steal Things Jason Mraz Official Store Pre-Order  อัลบั้มขึ้นชาร์ตสูงสุดอันดับ 3 บนบิลบอร์ด 200 ถือเป็นอัลบั้มที่ติดชาร์ตสูงที่สุดของมราซ ชื่ออัลบั้มอ้างมาจากผลงานศิลปินของเดวิด ชริกลีย์ที่สะดุดตามราซขณะที่เขาท่องเที่ยวอยู่ในสกอตแลนด์

 รายชื่อเพลง
# เลขมาตรฐานสำหรับหนังสือของหอสมุดรัฐสภาอเมริกัน
เลขมาตรฐานสำหรับหนังสือของหอสมุดรัฐสภาอเมริกัน  เป็นเลขประจำหนังสือแต่ละเล่ม ที่มาจากระบบการออกตัวเลขแก่หนังสือแต่ละเล่มที่เป็นเอกลักษณ์ ที่ใช้โดยระบบของการออกตัวเลขของหอสมุดรัฐสภาอเมริกัน (LCC) ตัวเลขไม่มีความหมายแต่อย่างใดต่อเนื้อหาของหนังสือ ซึ่งเป็นระบบที่ต่างจากระบบการจัดหมวดหมู่หนังสือของหอสมุดรัฐสภาอเมริกันซึ่งเป็นการออกตัวเลขตามเนื้อหาของหนังสือ ซึ่งอาจจะซ้ำกันกับหนังสือเล่มอื่นในหมวดหมู่เดียวกันได้

 ประวัติ 
ระบบเลขมาตรฐานสำหรับหนังสือ LCCN มีการใช้งานมาตั้งแต่ปี พ.ศ. 2441 ซึ่งในขณะนั้นตัวย่อ LCCN เดิมใช้แทนคำว่า "Library of Congress Card Number" หรืออาจจะหมายถึง "Library of Congress Catalog Card Number" โดยหอสมุดรัฐสภาอเมริกันได้จัดทำบัตรข้อมูลบรรณานุกรมสำหรับรายการห้องสมุดขึ้นและได้จัดทำสำเนาชุดบัตรรายการ จำหน่ายให้กับห้องสมุดอื่น ๆ เพื่อใช้ในการจัดทำรายการของห้องสมุดเหล่านั้น ซึ่งสิ่งนี้ถูกเรียกว่า การจัดทำรายการส่วนกลาง (centralized cataloging) ชุดของบัตรรายการแต่ละชุดจะได้รับหมายเลขลำดับเพื่อช่วยในการระบุที่มา

แม้ว่าข้อมูลบรรณานุกรมส่วนใหญ่จะถูกสร้างจัดเก็บและแบ่งปันทางอิเล็กทรอนิกส์กับห้องสมุดอื่น ๆ แล้ว แต่ก็ยังมีความต้องการที่จะระบุแต่ละระเบียนที่ไม่ซ้ำกันและ LCCN ยังคงใช้เพื่อเหตุดังกล่าวต่อไป 

บรรณารักษ์ ทั่วโลกใช้ "ข้อมูลบ่งชี้" ที่ไม่ซ้ำกันนี้ในกระบวนการทำรายการ ของหนังสือส่วนใหญ่ที่ตีพิมพ์ในสหรัฐอเมริกา ซึ่งช่วยให้พวกเขาค้นหาข้อมูลรายการ (cataloging record) ที่ถูกต้อง ซึ่งหอสมุดรัฐสภาอเมริกันและหน่วยงานภายนอกอื่น ๆ มีให้ใช้งานบนเว็บและผ่านสื่อต่าง ๆ 

ในเดือนกุมภาพันธ์ พ.ศ. 2551 หอสมุดรัฐสภาอเมริกันได้สร้างบริการ LCCN Permalink ซึ่งเป็นยูอาร์แอลที่ถาวรสำหรับให้บริการ เลขมาตรฐานสำหรับหนังสือ LCCN ทั้งหมด

 รูปแบบ  
thumb|200px|right|รูปแบบของเลขมาตรฐานสำหรับหนังสือของหอสมุดรัฐสภาอเมริกัน
ในรูปแบบพื้นฐานที่สุดหมายเลขจะประกอบด้วยเลขปี (ค.ศ.) และเลขลำดับ โดยปีจะประกอบด้วยเลขสองหลักท้ายสำหรับปี 1898 ถึง 2000 และเลขสี่หลักเริ่มต้นในปี 2001 โดยสำหรับสามปีที่มีความกำกวม (1898, 1899 และ 1900) จะสามารถบ่งชี้ได้จากขนาดของหมายเลขลำดับ นอกจากนี้ยังมีลักษณะเฉพาะของหมายเลขลำดับที่ขึ้นต้นด้วย "7" เนื่องจากการทดลองเพิ่มเลขโดดตรวจสอบระหว่างปีค.ศ. 1969 ถึงปี 1972 

หมายเลขลำดับ (serial numbers) มีความยาวหกหลักและควรมีเลขศูนย์นำหน้า โดยการเติมตัวเลขศูนย์นำหน้าเป็นส่วนเสริมล่าสุดของรูปแบบ ดังนั้นงานบันทึกก่อน ๆ จำนวนมากจะแสดงรหัสน้อยหลักกว่า ยัติภังค์เป็นตัวเลือกที่มักจะใช้ในการแยกปีและหมายเลขลำดับ แต่เมื่อไม่นานมานี้ทางหอสมุดรัฐสภาอเมริกัน ได้ออกข้อกำหนดให้สำนักพิมพ์ต่าง ๆ ไม่ต้องใส่เครื่องหมายยัติภังค์
# ฟาวน์ทินส์แอบบีย์
ฟาวน์ทินส์แอบบีย์ (/ˈfaʊntɪns/) เดิมเป็นแอบบีย์Catholic Encyclopedia. Abbeyโรมันคาทอลิกสังกัดคณะซิสเตอร์เชียนที่ตั้งอยู่ที่เทศมณฑลนอร์ธยอร์กเชอร์ที่ก่อตั้งเมื่อปี ค.ศ. 1132 ปัจจุบันเหลืออยู่เพียงแต่ซาก ฟาวน์ทินส์แอบบีย์เป็นซากแอบบีย์ที่ได้รับการรักษาอยู่ในสภาพที่ดีที่สุดในอังกฤษ ปัจจุบันเป็นขององค์การอนุรักษ์แห่งชาติ

ฟาวน์ทินส์แอบบีย์และสวนหลวงสตัดลีย์ไดัรับเลือกให้เป็นมรดกโลกโดยยูเนสโกในปีค.ศ. 1986 ในฐานะมรดกทางวัฒนธรรม
# เจ.เจ. แอบรัมส์
เจฟฟรีย์ เจคอบ "เจ.เจ." แอบรัมส์  เกิดเมื่อวันที่ 27 มิถุนายน ค.ศ. 1966 เป็นผู้สร้างภาพยนตร์ รายการโทรทัศน์ชาวอเมริกัน นักเขียนบท ผู้กำกับ นักแสดง นักดนตรี นักประพันธ์ และผู้ก่อตั้งแบดโรบอตโพรดักชัน เขาเคยได้รับรางวัลเอมมีและรางวัลลูกโลกทองคำ เป็นที่รู้จักในฐานะผู้ร่วมสร้างหรือผู้สร้างของซีรีส์โทรทัศน์เรื่อง เฟลิซิตี, เอเลียซ พยัคฆ์สาวสายลับ, อสุรกายดงดิบ และ ฟรินจ์ เลาะปมพิศวงโลก เขากำกับภาพยนตร์เรื่อง เอ็ม ไอ ทรี: มิชชั่นอิมพอสซิเบิ้ล (2006), สตาร์ เทรค: สงครามพิฆาตจักรวาล (2009), ซูเปอร์ 8 มหาวิบัติลับสะเทือนโลก (2011), สตาร์ เทรค ทะยานสู่ห้วงมืด (2013), สตาร์ วอร์ส: อุบัติการณ์แห่งพลัง (2015) และ สตาร์ วอร์ส: กำเนิดใหม่สกายวอล์คเกอร์ (2019) รายได้จากการกำกับภาพยนตร์ของเขารวมมากกว่า 4,653 ล้านดอลลาร์สหรัฐ ทำให้เขาอยู่อันดับที่ 8 จากผู้กำกับที่ทำรายได้สูงที่สุดในโลกรายชื่อผู้กำกับที่ทำรายได้สูงที่สุดในโลก 1–10

 ผลงาน 
ภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 1982 ไนท์บีสต์     1990 เทคคิง แคร์ ออฟ บิสซิเนส     1991 ชื่อเฮนรี่ ไม่มีวันละลาย    1992 สัญญาหัวใจข้ามเวลา    1996 เดอะ พอลแบร์เรอร์    1997 กอน ฟิชชี่     1998 อาร์มาเก็ดดอน: วันโลกาวินาศ     1999 เดอะ ซับเบิร์บบัน    2001 เกมหยอกหลอกไปเชือด     2006 เอ็ม ไอ ทรี: มิชชั่นอิมพอสซิเบิ้ล     2008 โคลเวอร์ฟิลด์    2009 สตาร์ เทรค: สงครามพิฆาตจักรวาล    2010 ยำข่าวเช้ากู้เรตติ้ง    2011 ซูเปอร์ 8 มหาวิบัติลับสะเทือนโลก    มิชชั่น:อิมพอสซิเบิ้ล ปฏิบัติการไร้เงา    2013 สตาร์ เทรค: ทะยานสู่ห้วงมืด    2014 อินฟินิทลี โพลาร์ แบร์    2015 มิชชั่น:อิมพอสซิเบิ้ล ปฏิบัติการรัฐอำพราง    สตาร์ วอร์ส: อุบัติการณ์แห่งพลัง     2016 10 โคลเวอร์ฟิลด์ เลน    สตาร์ เทรค: ข้ามขอบจักรวาล    2017 สตาร์ วอร์ส: ปัจฉิมบทแห่งเจได    2018 เดอะ โคลเวอร์ฟิลด์ พาราด็อกซ์     มิชชั่น:อิมพอสซิเบิ้ล ฟอลล์เอาท์    ปฏิบัติการโอเวอร์ลอร์ด    2019 สตาร์ วอร์ส: กำเนิดใหม่สกายวอล์คเกอร์    

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 6 เรื่องของ เจ.เจ. แอบรัมส์
 ปี เรื่อง รอตเทนโทเมโทส์ เมทาคริติก ทุนสร้าง รายได้ทั่วโลก 2006  เอ็ม ไอ ทรี: มิชชั่นอิมพอสซิเบิ้ล 12px 71%   66   $150,000,000  $398,479,497 2009  สตาร์ เทรค: สงครามพิฆาตจักรวาล 12px 94%   82   $150,000,000  $385,680,446 2011  ซูเปอร์ 8 มหาวิบัติลับสะเทือนโลก 12px 81%   72   $50,000,000  $260,095,986 2013  สตาร์ เทรค: ทะยานสู่ห้วงมืด 12px 84%   72   $190,000,000  $467,381,469 2015  สตาร์ วอร์ส: อุบัติการณ์แห่งพลัง 12px 92%   80   $258,600,000  $2,068,224,036 2019  สตาร์ วอร์ส: กำเนิดใหม่สกายวอล์คเกอร์ 12px 51%   53   $275,000,000  $1,074,144,248 เฉลี่ย  รวม 12px 79%  71 $1.074 พันล้าน $4,654,005,682
16px  

สีแดง  สีส้ม  สีเขียว  

$
# มาราไกโบ
มาราไกโบ  เป็นเมืองที่ใหญ่ที่สุดเป็นอันดับ 2 ของประเทศเวเนซุเอลา รองจากเมืองหลวงการากัส เป็นเมืองหลวงของรัฐซูเลีย จากข้อมูลการสำรวจจำนวนประชากรในปี พ.ศ. 2544 มีประชากรอยู่ราว 3,200,000 คน
# ปวยร์โตอายากูโช
ปวยร์โตอายากูโชสำนักงานราชบัณฑิตยสภา. ชื่อบ้านนามเมือง. [โปรแกรมประยุกต์]. 2559. สืบค้น 30 มีนาคม 2560.  เป็นเมืองหลวงและเมืองที่ใหญ่ที่สุดในรัฐอามาโซนัสของประเทศเวเนซุเอลา ตั้งอยู่ตลอดแนวแม่น้ำโอรีโนโก
# เลิฟเทกส์ไทม์
"เลิฟเทกส์ไทม์"  เป็นเพลงป็อปเขียนโดยมารายห์ แครีและเบน มาร์กูลีส์ โปรดิวซ์โดยวอลเตอร์ อฟานาเซียฟ ในผลงานอัลบั้มเปิดตัวของแครี ชุด Mariah Carey (1990) ออกขายเป็นซิงเกิลที่ 2 ของอัลบั้มเมื่อวันที่ 11 กันยายน ค.ศ. 1990 ถือเป็นเพลงแนวบัลลาด แบบอเดาต์คอนเทมโพแรรีเพลงแรกของเธอที่ออกวางขายเป็นซิงเกิล มีเนื้อหาพูดถึงการสูญเสียคนรักและสารภาพออกมาว่า ความรักนั้นต้องใช้เวลา เพื่อที่จะรักษาและความรู้สึกที่คงอยู่ของอดีตคนรัก ซิงเกิลนี้เป็นซิงเกิลอันดับ 1 เพลงที่ 2 ของเธอในสหรัฐอเมริกาและแคนาดา แต่ไม่ประสบความสำเร็จมากนักในที่อื่น

อันดับเพลง
ชาร์ต (1990)อันดับAustralian Singles ChartAustralian Singles Chart14Canadian Singles ChartCanadian Singles Chart1Dutch Singles ChartDutch Singles Chart24German Singles ChartGerman Singles Chart57New Zealand Singles Chart9UK Singles ChartUK Singles Chart 37U.S. Billboard Hot 100Artist Chart History - Mariah Carey1U.S. Billboard Hot Adult Contemporary Tracks1U.S. Billboard Hot R&B/Hip-Hop Songs1
# ตราแผ่นดินของเช็กเกีย
ตราแผ่นดินของเช็กเกีย  เป็นตราอาร์มของประเทศเช็กเกียที่ประกอบด้วยตราของภูมิภาคในประวัติศาสตร์สามบริเวณที่ประกอบขึ้นเป็นสาธารณรัฐ 

ตราอาร์มของโบฮีเมียเป็นสิงโตสีเงินสองหางบนพื้นตราสีแดง1 ที่ปรากฏอีกครั้งในช่องตราด้านล่างซ้าย (ขวาของผู้ดูตรา ซ้ายของผู้ถือโล่) โมราเวียเป็นอินทรีลายหมารุกขาวสลับแดงบนพื้นตราสีน้ำเงิน ตราของไซลีเซียมีพื้นสีทอง อินทรีสีดำแต่งด้วยจิกสามดอก หรือ "clover stalk" บนหน้าอก

ตรานี้ใช้สำหรับเป็นตราสำหรับฟุตบอลทีมชาติและฮอกกี้ทีมชาติของเช็กเกียด้วย

นิยามของตราอย่างเป็นทางการ :
นิยามของตรา (เฉพาะโบฮีเมีย)1gules, a lion rampant, queue fourchee argent, crowned, langued and armed or.พื้นตราสีแดง, สิงโตยืนผงาด สองหางสีเงิน, สวมมงกุฎ ลิ้น และเล็บสีทอง หมายเหตุ: แปลตามหลักไวยากรณ์ของการเขียนนิยามของตรา